Ambrose Bierce
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1900-1950
Ambrose Bierce var en amerikansk journalist og forfatter. Han deltok i den amerikanske borgerkrigen, og arbeidet som journalist i San Francisco og London. Bierce ble en innflytelsesrik kritiker ved sin skarpe og vittige penn.
Av hans egne bøker er to samlinger med noveller de beste, Tales of Soldiers and Civilians (1891) og Can Such Things Be (1893), oftest med dyster og uhyggelig overraskende utgang og en krass realisme. The Devil's Dictionary (1911) er en samling ironiske definisjoner og kyniske epigrammer.I 1913 gjorde han opp sitt bo og dro over grensen til Mexico. Man antar at han omkom der i 1914. Collected Writings ble utgitt i 1946. Les mer i Store norske leksikon USAs litteratur